ཨོཾ་སྭསྟི་སརྦ་སཏེ།།འོད་དཔག་མེད་མགོན་གང་འདུལ་རོལ་རྩེད་ལས།།རྡོ་རྗེ་སློབ་དཔོན་པར་དུ་སྐུར་སྟོན་པ།།གངས་ཅན་སྟོན་པ་བདྨ་ས་ར་རྗེ།།ཡབ་ལུམ་སྤྲུལ་པར
བཅས་ལ་གུས་ཕྱག་འཚལ།།ཟབ་གསང་ཐེག་པའི་ཀླུང་ཆེན་བདུད་རྩིའི་དཔལ།།གངས་ལྗོངས་བསྟན་འགྲོའི་གསོས་སུ་མགོན་དེ་ཡི།།རྦང་བྱང་མཁྱེན་བརྩེའི་མདྲོས་ལས་འོངས་
།།དབྱིངས་ཀྱི་མཁའ་འགྲོའི་ཕྱག་རྒྱའི་ཡོལ་གོར་གཏམས།།འགྲོ་འདུལ་དུས་བབས་སྤྲུལ་པའི་སྐྱེས་མཆོག་རྣམས།།སྨོན་ལམ་སྟོབས་ཀྱི་ཁོ་ལག་རྫོགས་པ་ལས།།ངོ་མཚར
སྒྱུ་འཕྲུལ་རོལ་པས་མངོན་སུམ་དུ།།སྣང་མཛད་ཚད་མ་ཚར་དུ་དང་ར་བྱོན་པའི།།ཟབ་གཏེར་ཚད་མ་མཆིས་སོ་ཅོག་ཀུན་གྱི།།རཱིན་ཆེན་དབྱིག་གི་མཆོག་རྣམས་གཅིག་བསྡུས་པ།།སྔ་
གྱུར་པདྨའི་རིང་ལུགས་སྐྱོང་རྣམས་ཀྱི།།དགོས་འདོད་འཇོ་བའི་གཏེར་མཛོད་ཆེན་པོར་བསྐྲུན།།པདྨའི་མཆོག་བསྟན་རྒྱས་པའི་གྲིབ་བསིལ་དུ།།འགྲོ་མང་ངལ་འཚོ་སྟེར་ལ་མཐུ་ཐོབ་པ།།
འཇམ་མགོན་མཆེད་ཞལ་མཆོག་གྱུར་གླིང་པ་སྟེ།།གང་དག་ཕྲིན་ལས་འདི་ལ་སུ་མི་རངས།།གསང་བ་ལས་ཀྱང་གསང་བ་ཟབ་མོའི་ཆོས།།ཡོ་ག་རྣམ་གསུམ་དགོངས་པའི་ཆུ་ཀླུང་ཀུན།།ཆོས་མཛོད

རྒྱ་མཚོ་འདིར་འདུས་འདིར་ཚང་བ།།སྔ་འགྱུར་སྐྱེས་མཆོག་ཀུན་མཐུ་བཟླུམས་པ་བཞིན།།པདྨའི་ཞལ་སྦྱིན་ཟབ་ཆོས་ནོར་བུའི་མཛོད།།འདི་ལ་སྭ་འགྱུར་སྐྱེས་བུ་ཀུན་ཞུགས་ཏེ།།ཟབ་གསང་བསྟན།།
པའི་ནོར་གྱིས་ཕོངས་མེད་དུ།།ཕྱོགས་མཐས་གཏུགས་པའི་འགྲོ་ལ་བརྡལ་གྱུར་ཅིག།འདི་ལ་རང་བློའི་སྐྱོན་གྱིས་བསླད་པ་ཡིས།།མི་གུས་བློ་གྲོས་དྲི་མ་དང་བཅས་པ།།སྨུག་ནག
ཁྲོས་མས་དོན་སྙིང་ལོས་ཀྱང་ལེན།།དེ་ཕྱིར་རྩོད་མེད་ས་གསུམ་ཀུན་ཁྱབ་ཤོག།གངས་ཅན་བསྟན་དང་འགྲོ་ལ་རྣམ་འཚེ་བའི།།ནག་ཕྱོགས་ཀླ་ཀློའི་འཚུབས་འགྱུར་གྱིས་མཚོན
པའི།།མི་མཐུན་འགལ་རྐྱེན་མུན་པའི་ཕྲེང་བ་ཡང་།།ལེགས་བྱས་ཉི་མའི་མཐུ་འདིས་འཇོམས་གྱུར་ཅིག།ཨོ་རྒྱན་དངོས་བྱོན་སྤྲུལ་པའི་སྐྱེས་བུ་མཆོག།འཇམ་མགོན་བླ་མ་རྣམ
གཉིས་ཀྱིས་མཚོན་པའི།།བསྟན་འཛིན་སྐྱེས་ཆེན་གང་ན་སུ་བཞུགས་པ།།ཞབས་བརྟན་མཛད་ཕྲིན་ལྷུན་གྱིས་གྲུབ་གྱུར་ཅིག།འདིར་འབྲེལ་ཀུན་ཀྱང་རྒྱལ་དབང་ཐོད་ཕྲེང་གིས།།རྗེས།།
བཟུང་བྱིན་རླབས་ཞུགས་པའི་སྣོད་འགྱུར་སོགས།།ཀུན་མཁྱེན་བླ་མ་རྣམ་གཉིས་བདེན་ཚིག་གི།།གངྒར་བདག་སྐྱོན་ཟེགས་མའང་སེམ་གྱུར་ཅིག།ཅེས་པའི་ཆེད་དུ་བརྗོད་པའི་སྨོན་ཚིག་གི་ཕྲེང་བ་ཉུང་ཟད

བསྟར་པ་འདིའང་རྩོད་དུས་ཀྱི་ཐུབ་དབང་གཉིས་པ་འཇམ་མགོན་རྡོ་རྗེ་འཆང་རྣམ་པ་གཉིས་ཀྱི་ཞལ་སྔ་ནས་གཙོ་བོར་སྨོས་པའི་དཔལ་ལྡན་བླ་མ་མཁས་ཤིང་དངོས་གྲུབ་བརྙེས་པ་དུ་མའི་བཀའ་དྲིན་གྱིས་མདོ།
སྔགས་རིག་གནས་དང་བཅས་པ་ལ་ཅུང་ཟད་བལྟ་བའི་བློ་གྲོས་ཡངས་པ་ཀརྨ་བཀྲ་ཤིས་ཆོས་འཕེལ་ལམ།མིང་གཞན་བློ་གྲོས་རྒྱ་མཚོའི་སྒྲ་དབྱངས་འཇམ་དཔལ་དགྱེས་པའི་བློ་ལྡན་ཅེས་བྱ་བས་ཆོས་མཛོད་ཆེན་མོ་འདི་སྤར་ལ་
འཁོད་པར་ཉེ་བའི་སྐབས་ན་འཇམ་མགོན་ཆོས་རྗེའི་བཀའ་བཞིན་འབྲུ་དག་གི་སྲི་ཞུ་ཕུལ་བའི་བྱེད་པོར་མཆིས་པའི་སྐབས་ཤིག་ཏུ་གུས་པས་བརྗོད་པ་ཡཱ་ཐ་སིདྡྷི་རསྭཱ།